**রায়হান হাসান** (জন্ম: ১০ সেপ্টেম্বর ১৯৯৪) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ জামাল এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলে থাকেন।

২০১২–১৩ মৌসুমে, বাংলাদেশী ক্লাব শেখ জামালের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন। অতঃপর ২০১৬–১৭ মৌসুমে তিনি চট্টগ্রাম আবাহনীতে যোগদান করেছেন। পরবর্তীকালে, তিনি ঢাকা আবাহনীর হয়ে খেলেছেন। ২০২১–২২ মৌসুমে, তিনি ঢাকা আবাহনী হতে বাংলাদেশী ক্লাব শেখ জামালে যোগদান করেছেন।

২০১৪ সালে, রায়হান বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। এরপূর্বে ২০১৩ সালে তিনি বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩৪ ম্যাচে অংশগ্রহণ করেছেন। দলগতভাবে, রায়হান এপর্যন্ত ৬টি শিরোপা জয়লাভ করেছেন, যার মধ্যে ৪টি শেখ জামালের হয়ে এবং ২টি ঢাকা আবাহনীর হয়ে জয়লাভ করেছেন।

প্রারম্ভিক জীবন
---------------

রায়হান হাসান ১৯৯৪ সালের ১০ই সেপ্টেম্বর তারিখে বাংলাদেশের টাঙ্গাইলে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

রায়হান বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৪ সালের ১৫ই সেপ্টেম্বর তারিখে তিনি ২০১৪ এশিয়ান গেমসে আফগানিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ৩ ম্যাচে অংশগ্রহণ করেছেন।

২০১৩ সালের ৬ই মার্চ তারিখে, মাত্র ১৮ বছর ৫ মাস ২৫ দিন বয়সে, রায়হান উত্তর মারিয়ানা দ্বীপপুঞ্জের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭৫তম মিনিটে আক্রমণভাগের খেলোয়াড় মিঠুন চৌধুরীর বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ৪–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে রায়হান সর্বমোট ৪ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*৯ আগস্ট ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাংলাদেশ | ২০১৩ | ৪ | ০ |
| ২০১৪ | ৩ | ০ |
| ২০১৫ | ১০ | ০ |
| ২০১৬ | ৮ | ০ |
| ২০১৯ | ৪ | ০ |
| ২০২০ | ২ | ০ |
| ২০২২ | ৩ | ০ |
| সর্বমোট | ৩৪ | ০ |

তথ্যসূত্র
---------

1. ↑  "AFC CHALLENGE CUP 2014"। *এশিয়ান ফুটবল কনফেডারেশন* (ইংরেজি ভাষায়)। সংগ্রহের তারিখ ১৪ এপ্রিল ২০২১।

বহিঃসংযোগ
---------

* সকারওয়েতে রায়হান হাসান (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে রায়হান হাসান (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে রায়হান হাসান (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে রায়হান হাসান (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে রায়হান হাসান (ইংরেজি) উইকিউপাত্তে এটি সম্পাদনা করুন

| * দে
* স
শেখ জামাল ধানমন্ডি ক্লাব  – বর্তমান দল |
| --- |
| 
* ১ লিটন
* ২ রায়হান (অধি:)
* ৪ মুন্না
* ৫ তারেক
* ৬ আগিলার
* ৭ জুয়েল
* ৮ ভালিদজানভ
* ৯ স্টুয়ার্ট
* ১০ নবাব
* ১১ সুলায়মান
* ১২ কৌশিক
* ১৩ সাইদ
* ১৪ মান্নাফ
* ১৫ শাকিল
* ১৬ বিপুল
* ১৭ ফয়সাল
* ১৮ বাবু
* ১৯ সোহানুর
* ২০ নুরুল
* ২১ শাকিল
* ২২ সামিউল
* ২৩ ইসহাক
* ২৪ রফিকুর
* ২৫ খলিল
* ২৭ মনি
* ২৯ নাসির
* ৩০ নাঈম
* ৩১ সার্থক
* ৩২ ইমন
* ৩৩ হৃদয়
* ৬৭ পিয়াশ
* ৭০ নদির
* ম্যানেজার: মারুফুল

 |